с Регламент (Евратом) 2021/765, в неговата най-актуална версия.
 2. Регламент (ЕС) 2021/819 на Европейския парламент и на Съвета (7) и Решение (ЕС) 2021/820 (8), в техните най-актуални версии, се прилагат по отношение на участието на украински правни субекти в общностите на знание и иновации.
 Член 2
 Ред и условия за участие в програма „Хоризонт Европа“ и в програмата на Евратом
 1. Украйна участва в програмата „Хоризонт Европа“ и програмата на Евратом в съответствие с условията, предвидени в протокол III към Споразумението за асоцииране между Европейския съюз и неговите държави членки, от една страна, и Украйна, от друга страна, и при реда и условията, предвидени в настоящото споразумение, в правните актове по член 1 от настоящото споразумение, както и във всички други разпоредби, отнасящи се до изпълнението на тези програми, в техните най-актуални версии.
 2. Освен ако е предвидено друго в реда и условията по параграф 1 от настоящия член, включително в изпълнение на член 22, параграф 5 от Регламент (ЕС) 2021/695, установените в Украйна правни субекти може да участват в непреки действия по програма „Хоризонт Европа“ и програмата на Евратом при условия, равностойни на приложимите за установените в Европейския съюз правни субекти, включително зачитането на ограничителните мерки на ЕС (9).
 3. Преди да вземе решение за това дали правните субекти, установени в Украйна, отговарят на условията за участие в действие, свързано със стратегически активи или интереси на Европейския съюз, както и с неговата независимост или сигурност, съгласно член 22, параграф 5 от Регламент (ЕС) 2021/695, Комисията може да поиска конкретна информация или гаранции, като:
 а)
 информация за това дали на установените в Европейския съюз правни субекти е бил или ще бъде предоставен реципрочен достъп до съществуващи и планирани програми, проекти и дейности на Украйна, равностойни на съответното действие по програма „Хоризонт Европа“;
 б)
 информация за това дали Украйна разполага с национален механизъм за скрининг на инвестициите и с гаранции, че органите на Украйна ще докладват на Комисията и ще провеждат консултации с нея всеки път, когато при прилагането на такъв механизъм са получили информация за планирани чуждестранни инвестиции/поглъщане от страна на субект, установен или контролиран извън Украйна, на украински правен субект, който е получил финансиране по програма „Хоризонт Европа“ за действия, свързани със стратегически активи и интереси на Европейския съюз, както и с неговата независимост и сигурност, при условие че Комисията предостави на Украйна списък на съответните правни субекти, установени в Украйна, с които е подписала споразумения за безвъзмездна помощ; и
 в)
 гаранции, че нито един от резултатите, технологиите, услугите и продуктите, разработени в рамките на съответните действия от правни субекти, установени в Украйна, не подлежи на ограничения при износа им за държави — членки на ЕС, по време на действието и в продължение на четири години след неговото приключване. Украйна ще споделя на годишна база актуален списък на адресатите на национални ограничения върху износа по време на действието и в продължение на четири години след неговото приключване.
 4. Установените в Украйна правни субекти може да участват в дейности на Съвместния изследователски център (СИЦ) при ред и условия, равностойни на